Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11108

b) a személyzet tagjait valamint az utasokat bármely olyan időtartamra, amely alatt az általuk elfoglalt kabinban a légnyomás 620 hPa értéknél alacsonyabb. 2.3.8.2 A túlnyomásos kabinnal rendelkező forgószárnyas légijármű esetében a repülés végrehajtását ne kezdjék meg csak akkor, ha elegendő mennyiségű belélegzésre alkalmas oxigént biztosítottak, amely a túlnyomás megszűnése esetén, a repülés körülményeinek megfelelően ellátja a személyzet összes tagját valamint az utasokat bármely olyan időtartamra, amely alatt az általuk elfoglalt kabinban a légnyomás 700 hPa értéknél alacsonyabb. Ezen kívül, ha a forgószárnyas légijárművet olyan repülési magasságon üzemeltetik, amelyen az atmoszférikus légnyomás értéke 376 hPa-nál alacsonyabb és a forgószárnyas légijárművel négy percen belül nem lehet biztonságosan olyan magasságra süllyedni, amelyen az atmoszférikus légnyomás értéke 620 hPa-nak felel meg, az utaskabinban tartózkodó személyek részére legalább tíz percre elegendő oxigén készletet biztosítsanak. 2.4 Repülés végrehajtási eljárások – repülés közben 2.4.1 Helikopter repülőtér üzemeltetési minimum 2.4.1.1 A repülést ne folytassák a tervezett leszállási helikopter repülőtér felé csak abban az esetben, ha a rendelkezésre álló legújabb tájékoztatások azt jelzik, hogy az érkezés várható időpontjában az adott vagy legalább egy kitérő helikopter repülőtéren a leszállás a 2.2.7.1 pont előírásai szerint meghatározott üzemeltetési minimum mellett végrehajtható. 2.4.1.2 A műszeres megközelítést precíziós megközelítés esetében ne folytassák a külső jeladó (OM) navigációs ponton túl vagy nem precíziós megközelítés esetében a helikopter repülőtér feletti 300 méter (1000 láb) magasság alatt kivéve, ha a jelentett látástávolság vagy a meghatározó futópályamenti látástávolság érték (RVR) a megállapított minimum felett van. 2.4.1.3 Amennyiben precíziós megközelítés esetében a külső jeladó (OM) navigációs pont átrepülése után vagy nem precíziós megközelítés esetében a repülőtér feletti 300 méter (1000 láb) magasság alá történő süllyedésnél a jelentett látástávolság vagy a meghatározó futópályamenti látástávolság érték a megállapított minimum alá csökken, a megközelítés az elhatározási vagy a legalacsonyabb süllyedési magasságig folytatható. A forgószárnyas légijármű semmi esetre se folytassa a leszálláshoz történő megközelítését bármely helikopter repülőtérre azon a meghatározott ponton túl, amely után az arra megállapított helikopter repülőtér üzemeltetési minimum értéket megsértené. 2007/70/II. szám 2.4.2 Időjárási megfigyelések Megjegyzés: A repülés végrehajtása során a forgószárnyas légijármű fedélzetén történő időjárás megfigyelés, észlelés, feljegyzés valamint jelentés eljárásait a 3. Annex, a PANS-ATM (Doc 4444) és a megfelelő Körzeti Kiegészítő Eljárások (Doc 7030) tartalmazzák. 2.4.3 Repülésre veszélyes körülmények A repülésre veszélyes, az időjárási viszonyokkal kapcsolatostól eltérő, a repülés végrehajtása során tapasztalt egyéb körülményeket a lehető legrövidebb időn belül jelentsék az illetékes légiforgalmi állomásnak. A jelentések tartalmazzák a más légijárművek biztonságával kapcsolatos vagy kapcsolatba hozható részleteket is. 2.4.4 A hajózószemélyzet tagjai szolgálati helyeiken 2.4.4.1 Fel és leszállás — A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén. 2.4.4.2 Útvonalon — A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén, kivéve, ha távolléte a forgószárnyas légijármű üzemeltetésével kapcsolatos feladatok elvégzése vagy fiziológiai okok miatt szükséges. 2.4.4.3 Biztonsági övek — A hajózószemélyzet valamennyi tagja szolgálati helyén tartsa biztonsági övét becsatolva. 2.4.4.4 Vállhevederekkel ellátott biztonsági övek — A fel és leszállási szakaszokban a hajózószemélyzet valamennyi légijármű-vezetői ülést elfoglaló tagja vállhevederrel ellátott biztonsági övét tartsa becsatolva; a hajózószemélyzet többi tagja a fel és leszállási szakaszokban vállhevederrel ellátott biztonsági övét tartsa becsatolva, kivéve, ha a vállhevederek akadályozzák őket feladataik végrehajtásában, amely esetben a vállhevedereket kikapcsolhatják, azonban a biztonsági öveket bekapcsolva kell tartaniuk. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 2.4.5 Oxigén használat A forgószárnyas légijármű repülése alatt, annak biztonságos üzemeltetéséhez nélkülözhetetlen feladatokat ellátó összes hajózószemélyzeti tagja folyamatosan használja az oxigén légzőkészüléket, amikor ezt az uralkodó körülmények a 2.3.8.1 vagy 2.3.8.2 pontok előírásai alapján szükségessé teszik. 2.4.6 A túlnyomásos kabinnal felszerelt forgószárnyas légijármű utaskabin személyzetének és utasainak védelme dehermetizáció – a túlnyomás megszűnése - esetén Ajánlás — Az utaskabin személyzeti tagok biztonságát úgy védelmezzék, hogy azok az esetleges túlnyomás megszűnése esetében szükségessé váló vészsüllyedés alkalmával eszméletüket nagy valószínűséggel ne veszítsék el továbbá képesek maradjanak arra, hogy a vészhelyzetet követő stabilizált repülés folyamán az utasokat elsősegélyben részesítsék. Az utasok biztonságát olyan eszközökkel, berendezésekkel vagy üzemeltetési eljárásokkal védelmezzék, amelyek nagy valószínűséggel biztosítják, hogy a túlnyomás megszűnése miatt fellépő oxigénhiány hatásait túlélik. 2007/70/II. szám Megjegyzés: Nem lehet előre meghatározni vagy feltételezni, hogy az utaskabin személyzet a túlnyomás megszűnése esetén szükségessé váló vészsüllyedés alkalmával mindig képes lesz segítséget nyújtani az utasoknak. 2.4.7 Repülés végrehajtása során alkalmazandó üzemeltetési utasítások A légiforgalmi szolgálati egységeknek benyújtott repülési terv megváltoztatását magába foglaló járatói üzemeltetési utasításokat, ha lehetséges még a forgószárnyas légijárműnek történő továbbítás előtt egyeztessék az illetékes légiforgalmi szolgálati egységgel. Megjegyzés: Amennyiben a fent jelzett egyeztetés nem lehetséges, a kapott üzemeltetési utasítás nem mentesíti a légijármű-vezetőt az illetékes légiforgalmi szolgálati egység megfelelő engedélyének beszerzésével kapcsolatos felelőssége alól a repülési terv megváltoztatása előtt. 2.4.8 Műszerrepülési eljárások 2.4.8.1 Az az állam, amelynek területén a helikopter repülőtér elhelyezkedik, vagy ha egy állam területén kívül levő helikopter repülőtérről van szó, az az állam, amely a létesítményért felelős, a műszerrepülési szabályok szerint igénybe vett minden egyes végső megközelítési és felszállási területre vagy helikopter repülőtérre hagyjon jóvá és tegyen közzé egy vagy több műszeres megközelítési eljárást. 2.4.8.2 A műszerrepülési szabályok szerint üzemelő összes forgószárnyas légijármű hajtsa végre azokat a műszeres megközelítési eljárásokat, amelyeket az az állam hagyott jóvá, amelynek területén a helikopter repülőtér elhelyezkedik vagy ha egy állam területén kívül levő helikopter repülőtérről van szó az, amely a létesítményért felelős.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes